Doktor Osminoq

Doktor Osminoq () və ya əsl adı ilə Otto Oktavius () – Marvel Comics nəşriyyatı tərəfindən 1963-cü ildə yaradılmış komiks personajı. Sten Li və Stiv Ditko tərəfindən yaradılmış və ilk dəfə "The Amazing Spider-Man" komiksinin 3-cü sayında peyda olmuşdur. Dahilik səviyyəsində intellektə malik olan bu çılğın alim güclü mexaniki qollara malikdir. Doktor Osminoq Hörümçək-adamın əzəli düşmənlərindən biridir.

Personaj bir çox Hörümçək-adam animasiyasında və videooyununda peyda olmuşdur. 2004-cü ildə çəkilmiş "Hörümçək-adam 2" filmində Doktor Osminoq rolunu Alfred Molina canlandırmışdır. 2009-cu ildə IGN "Bütün dövrlərin ən böyük komiks supercinayətkarları" siyahısında Doktor Osminoqu 28-ci yerdə göstərmişdir.Doctor Octopus is number 28   , IGN. 2012-ci ildə "Daradevil" komiksində Hörümçək-adamın bədənini ələ keçirərək Ali Hörümçək-adam olmuşdur. IGN personajı Hörümçək-adamın ən böyük düşməni adlandırmışdır. Supercinayətkar olsa da, əsasən mərd və şərəfli personaj kimi təsvir edilir.

 Nəşrolunma tarixi 
Doktor Osminoq ilk dəfə "The Amazing Spider-Man" komiksinin 3-cü sayında (iyul 1963) peyda olmuş və Sten Li ilə Stiv Ditko tərəfindən yaradılmışdır.DeFalco "1960s" in Gilbert (2008), p. 93: "Dr. Octopus shared many traits with Peter Parker. They were both shy, both interested in science, and both had trouble relating to women...Otto Octavius even looked like a grown up Peter Parker. Lee and Ditko intended Otto to be the man Peter might have become if he hadn't been raised with a sense of responsibility.

Personaj "The Amazing Spider-Man" komiksinin 11-12 və 31-33-cü saylarında yenidən görünmüşdür.

Doktor Osminoq Hörümçək-adamın ən böyük düşmənlərindən biri hesab olunur. Çox vaxt Hörümçək-adamın məşhurluğunda əsas amil kimi onu göstərirlər. O, Hörümçək-adamı döyüşdə məğlub edən ilk adam olması və Mey xala ilə evlənməsi ilə məşhurdur. Məşum altılığın əsas üzvüdür və komandanın düşünən beynidir.

 Bioqrafiya 
Nyu-York ştatının Senektadi şəhərində anadan olan Otto Oktavius çətin şəraitdə böyüyüb. Fabrik işçisi olan atası Torbert Oktavius həm Otto, həm də anası Meri Oktaviusa qarşı zorakı davranıb. Gənc Ottonun utancaqlığı və məktəbdəki uğurları ona "müəllimlərin sevimlisi" ləqəbini qazandırıb, onu məktəbdə zorakılıq hədəfinə çevirib. Atası ona zorakılıq edən şəxslərlə məşğul olmayıb və zorakılarla özünün məşğul olmasını istəyib. Meri Oktavius onu atasının bəd məsləhətlərindən qorumağa çalışıb və Ottonun yumruqlarından deyil, beynindən istifadə edərək problemlərini həll etməsini istəyib. Anasının təkidlərinə və adi laboratoriyada işləyən adamlara olan nifrətlərinə görə Otto atası kimi olmamağa qərar verib və bütün gücünü təhsilinə verərək əla qiymətlər almağa başlayıb. Otto universitetdə pulsuz təhsil almaq hüququ əldə edib. Ottonun universitetdəki ilk ilində atasının qəza nəticəsində ölməsindən sonra Otto fikrini fiziki elmə yönəldib. Universiteti bitirdikdən sonra mühəndislik şirkətində iş tapıb.

Otto nüfuzlu və dahi nüvə fiziki, atom tədqiqatçısı məsləhətçisi, leksiyaçı və ixtiraçıya çevrilir. Atom fizikasında tədqiqat aparmasına kömək etməsi üçün beyin-kompüter interfeysi ilə kontrol edilən çox güclü mexaniki qollar düzəldir. Onun osminoqu xatırladan mexaniki qolları radiasiyaya davamlı və böyük gücə malikdir.The Amazing Spider-Man #3 Daha sonrakı kriminal karyerasında Otto iddia edir ki, bu qolların ilham mənbəyi evimlilərindən olan Leonardo da Vinçinin məşhur eskizlərindən olan Vitruvian adamı olmuşdur.Spider-Man/Dr. Octopus: Negative Exposure #1

Həmkarı Meri Alisa Enderslə yaxınlaşmağa başlayır və aralarında münasibət başlayır. Tezliklə Otto ona evlilik təklif edir. Ottonun anası bu evliliyi təsdiqləmir və bu qızın oğlu üçün layiq olmadığını düşünür. Onun xahişi ilə nişanı ləğv edir. Lakin anasının bir kitabxanaçı ilə görüşdüyünü öyrəndikdən sonra onu sərt şəkildə qınayır və mübahisə zamanı anası ürək tutmasından ölür. Həm sevdiyi qadından ayrı düşməsinə, həm də anasının ölümünə görə bəd ürəkli birinə çevrilir və işlərində təhlükəsizliyə daha az məhəl verməyə başlayır.Spider-Man Unlimited #3 Həmkarları ona "Dr. Osminoq" deməyə başlayırlar. Otto vəziyyətini dərk edir, lakin vecinə almır.

Radiasiya sızması nəticəsində baş verən qəza nəticəsində mexaniki qollar Ottonun bədəni ilə qaynaşır. Daha sonra məlum olmuşdur ki, radiasiya onun beynində mutasiyaya səbəb olub və bunun sayəsində qollarını telepatiya ilə idarə edə bilir. Hətta onlar Ottodan ayrı qalsalar belə, Otto onları uzaq məsafədən idarə edə bilir. Qəza onun beyninə mənfi təsir göstərir və alim supercinayətkara çevrilir. İlk öncə bir xəstəxananı əsir alır və özünə "Doktor Osminoq" adını verir. Qəza həmçinin onun gözlərini işığa qarşı daha həssas hala salır və eynək geyməyə məcbur olur.

Hörümçək-adamla ilk döyüşündə onu məğlub edir, pəncərədən çölə atır. Hətta Hörümçək-adam buna görə superqəhrəmanlıq karyerasını başa vurmaq istəyir, lakin Məşəl-adamın köməyi ilə Doktor Osminoqu məğlub edə bilir.

 Güclər 
Otto Oktavius atom fizikası sahəsində bir dahidir və nüvə elmləri sahəsində fəlsəfə doktoru dərəcəsinə malikdir. Əla ixtiraçı və mühəndis, dahi taktikaçı, xarizmatik liderdir. Radiasiya sahəsindəki dahiliyinə görə hətta Mister Fantastik onun köməyini istəmişdir.

Atomik radiasiyaya görə Doktor Osminoq 4 elektrikli, titan-polad qollar üzərində psixokinetik kontrola malikdir.

 Digər mediada 
 Televiziya 

 Film 
 "Hörümçək-adam" filminin rejissoru Sem Reymi Doktor Osminoqu əvvəlcə ilk filmə daxil etmək istəmişdi. Onun ideyası Doktor Osminoqun Yaşıl qoblinlə birlikdə Hörümçək-adama qarşı döyüşməsindən ibarət idi. Lakin Sem Reymi "üçüncü mənşə hekayəsinə" ehtiyac duymadığını hiss edərək ideyadan əl çəkmişdi.
 Doktor Osminoq 2004-cü il istehsalı "Hörümçək-adam 2" filminin əsas supercinayətkarıdır və Alfred Molina tərəfindən canlandırılmışdır. Filmdə Otto Oktavius simpatik personaj və Rozaliya Oktaviusun əri kimi təsvir olunmuşdur. Filmdə Piter Parker Kurt Konnorsun məsləhəti ilə onla tanış olur. Tritium üzərində təcrübə zamanı baş verən qəza nəticəsində həyat yoldaşı ölür və mexaniki qollar Ottonun bədənini ələ keçirir. Süni intellekt kimi davranan qolların sayəsində Otto cinayətkar olur. Təcrübələrini maliyyələşdirmək üçün bank soyğununa girişəndə ilk dəfə Hörümçək-adamla döyüşür. Hətta Meri Ceyn Uotsonu qaçırır. Otto bütün şəhəri məhv edəcək tritium reaktoru düzəldir, lakin Hörümçək-adam onunla son döyüşündə şəxsiyyətini açıqlayaraq onun "elm məsuliyyətsiz şəkildə istifadə olunmamalıdır" sözlərini təkrarlayır. Otto orijinal şəxsiyyətinə qayıdır, qolların kontrolunu ələ keçirir və özünü qurban verərək şəhəri xilas edir.

 Videooyun 

 İstinadlar 

 Xarici keçidlər 

Doktor Osminoq Marvel Vikisində.
Oktobot Marvel Vikisində.
Doktor Osminoq Spiderfan.org saytında.

Kateqoriya:Sten Li tərəfindən yaradılmış personajlar
Kateqoriya:Stiv Ditko tərəfindən yaradılmış personajlar
Kateqoriya:1963-cü ildə yaradılmış qoruq əraziləri
Kateqoriya:Uydurma fiziklər
Kateqoriya:Uydurma mühəndislər
Kateqoriya:Uydurma ixtiraçılar
Kateqoriya:Uydurma çılğın alimlər
Kateqoriya:Hörümçək-adam personajları
Kateqoriya:Marvel Comics supercinayətkarları
Kateqoriya:Marvel Comics mutatları